Israel Kamakawiwoʻole

Israel "IZ" Kaʻanoʻi Kamakawiwoʻole, nado en Honolulu o 20 de maio de 1959 e finado o 26 de xuño de 1997, foi un cantante hawaiano.

 Traxectoria 
Fíxose famoso fóra de Hawai cando o seu álbum Facing Future foi lanzado ó mercado en 1993. A súa versión da "Over the Rainbow" e do clásico de Louis Armstrong "What a Wonderful World" foron empregados posteriormente en varios filmes, programas de televisión e en publicidade.

A través do seu ukelele e da incorporación doutros xéneros musicais á súa música (como o jazz e o reggae), Kamakawiwoʻole converteuse nunha das referencias da música de Hawai.

 Política 
Kamakawiwoʻole era coñecido por ser un defensor dos dereitos dos hawaianos e da independencia de Hawai, tanto a través das súas letras, que aludían a miúdo o tema da independencia de forma directa, como da súa vida.Carroll, Rick. Iz: Voice of the People. Honolulu, Hawai'i: Bess, 2006. Print. A súa canción Hawai'i '78 é unha mostra das súas crenzas e esperanzas que tiña para o pobo de Hawai.Israel Kamakawiwo'ole. "Hawai'i '78." Facing Future. Mountain Apple Company, 1993. MP3. O lema do estado de Hawai é unha liña recorrente na canción e abarca o significado da mensaxe de Iz: Ua Mau ke Ea o ka ʻĀina i ka Pono (que significa: A vida nesta terra perpetúase na xustiza).http://www.netstate.com/states/mottoes/hi_motto.htm

 Discografía 
 Álbums 
 Ka ʻAnoʻi (1990)
 Facing Future (1993)
 E Ala E (1995)
 N Dis Life (1996)
 Iz in Concert: The Man and His Music (1998)
 Alone in Iz World (2001)
 Wonderful World (2007)
 Over the Rainbow (2011)

 Notas 

 Véxase tamén 
 Bibliografía 


 Ligazóns externas 
 Ficha na IMDb 
 Páxina oficial Israel Kamakawiwoʻole 

Categoría:Cantantes de Hawai
Categoría:Personalidades de Hawai
Categoría:Nados en Honolulu, Hawai
Categoría:Nados en 1959
Categoría:Nacionalistas hawaianos
Categoría:Finados en 1997